text: ময়মনসিংহ জেলার ব্যক্তিবর্গের তালিকায় বাংলাদেশের ময়মনসিংহ জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন ব্যক্তিদের নাম সন্নিবেশ করা হয়েছে। এছাড়াও ব্রিটিশ বাংলাদেশি, মার্কিন বাংলাদেশি, কানাডীয় বাংলাদেশি এবং ময়মনসিংহে জন্মগ্রহণকারী অন্যান্য অনাবাসী বাঙালিও রয়েছেন। এসব ব্যক্তি ময়মনসিংহা হিসাবেও পরিচিত হতে পারেন।
  
   কানাহরি দত্ত (১২ - ১৩ শতক) - মনসামঙ্গল কাব্যের আদি কবি;
   করম শাহ (? - ১৮১৩) - ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের ব্যক্তিত্ব;
   হেমেন্দ্রমোহন বসু (১৮৬৬ - ২৮ আগস্ট, ১৯১৬) - প্রখ্যাত বাঙালি ব্যবসায়ী;
   কেদারনাথ মজুমদার (১৮৭০ - ১৯২৬) - বিখ্যাত ইতিহাসবিদ, সাহিত্যিক ও সাংবাদিক; 
   হেমেন্দ্রকিশোর আচার্য চৌধুরী (২৮ মে, ১৮৮১ - জুন, ১৯৩৮) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের বিপ্লবী;
   ক্ষীরোদাসুন্দরী চৌধুরী (১৮৮৩ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিকন্যা;
   মুজিবুর রহমান খান ফুলপুরী (১৮৮৯ - ৫ জানুয়ারি, ১৯৬৯) - সাংবাদিক ও রাজনৈতিক কর্মী;
   চন্দ্রকুমার দে (১৮৮৯ - ১৯৪৬) - লেখক এবং ময়মনসিংহে প্রচলিত লোকগীতির সুবিখ্যাত সংগ্রাহক;
   আনন্দকিশোর মজুমদার (১৮৯২ - ১৯৪০) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের বিপ্লবী;
   সুরেন্দ্রমোহন ঘোষ (২২ এপ্রিল, ১৮৯৩ - ৭ সেপ্টেম্বর, ১৯৭৬) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের বিপ্লবী;
   শ্রী নরেন্দ্রচন্দ্র ধর (৮ জুলাই, ১৮৯৬ - ৩১ মে, ১৯৭৮) - পণ্ডিত সন্ন্যাসী;
   আবুল ফাতাহ মুহাম্মদ ইয়াহইয়া (১৯৫৪ - ২০১৭) - বাংলাদেশি ইসলামি পণ্ডিত ও লেখক;
   আবুল কালাম শামসুদ্দীন (৩ নভেম্বর, ১৮৯৭ - ১৯৭৮) - সাংবাদিক, রাজনীতিবিদ এবং ভাষাবিদ;
   আবুল মনসুর আহমেদ (১৮৯৮ - ১৮ মার্চ, ১৯৭৯) - সাহিত্যিক, রাজনীতিবিদ এবং সাংবাদিক;
  জ্যোতির্ময় গুহঠাকুরতা (১০ জুলাই, ১৯২০ - ২৭ মার্চ, ১৯৭১) - শিক্ষাবিদ ও বুদ্ধিজীবী। ঢাকা বিশ্ববিদ্যালয়ের যুক্তিবাদী ও প্রগতিশীল শিক্ষক ছিলেন। ১৯৭১ সালের ২৫ মার্চ কালো রাত্রিতে ঢাকা বিশ্ববিদ্যালয় জগন্নাথ হলের আবাসিক ভবনে থাকাকালে গুলিবিদ্ধ হন এবং ২৭ মার্চ ঢাকা মেডিকেল কলেজ হাসপাতালে মৃত্যুবরণ করেন;
   নরেশ রায় (? - ২২ এপ্রিল, ১৯৩০) - ভারত উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব এবং চট্টগ্রাম অস্ত্রাগার লুন্ঠনে জড়িত বিপ্লবী;
   আশীষ কুমার লোহ (১০ অক্টোবর, ১৯৩৭ - ৪ নভেম্বর, ১৯৯৪) - নাট্যকার, চিত্রনাট্যকার, লেখক, অভিনেতা ও কৌতুকাভিনেতা;
   আশরাফ আলী খান (? - ৩০ জুন, ২০২০) - স্বাধীনতা যুদ্ধের একজন বীর মুক্তিযোদ্ধা; স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে;
   হরুবালা রায় (? - ৪ মে, ১৯৪৪) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী;
   মতিলাল পুরকায়স্থ (বিংশ শতক) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী এবং রাজনীতিবিদ;
   মৌলভী মোহাম্মদ আব্দুল জব্বার পাহলোয়ান (১৬ ডিসেম্বর, ১৮৯৫ - ১৬ এপ্রিল, ১৯৭৬) - অবিভক্ত বাংলার আইনসভার সদস্য (১৯২১-১৯৩৯);
   ভূপেন্দ্রকিশোর রক্ষিত রায় (১৯ মার্চ, ১৯০২ - ২৪ এপ্রিল, ১৯৭২) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী;
   প্রতুল ভট্টাচার্য (১৬ জানুয়ারি, ১৯০০ - ২৯ আগস্ট, ১৯৭৮) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী;
   হরসুন্দর চক্রবর্তী (১৯০৫ - ২১ মে, ১৯৭৩) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী;
   রাজা জগৎ কিশোর আচার্য চৌধুরী (১২৬৯ - ২২ চৈত্র, ১৩৪৫) - মুক্তাগাছার জমিদার, তার দানশীলতা ছিল কিংবদন্তীতুল্য;
   আবদুল হাই মাশরেকী (১ এপ্রিল, ১৯০৯ - ৪ ডিসেম্বর, ১৯৮৮) - প্রখ্যাত লোক সাহিত্যিক এবং কবি;
   বিনোদচন্দ্র চক্রবর্তী (১৯০৯ - ২৫ এপ্রিল, ১৯৭৩) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী;
   আশুতোষ ভট্টাচার্য (১৯০৯ - ১৯ মার্চ, ১৯৮৪) - বিশিষ্ট বাংলা সাহিত্য ও লোকসংস্কৃতি গবেষক ও অধ্যাপক;
   শিল্পাচার্য জয়নুল আবেদীন (২৯ ডিসেম্বর, ১৯১৪ - ২৮ মে, ১৯৭৬) - বাংলাদেশের প্রখ্যাত চিত্রশিল্পী;
   আফম আহসানউদ্দিন চৌধুরী (১৯১৫ - ৩০ আগস্ট, ২০০১) - বাংলাদেশের সাবেক রাষ্ট্রপতি;
   আবদুল জব্বার (১৯১৯ - ২১ ফেব্রুয়ারি, ১৯৫২) - ভাষা আন্দোলনের অন্যতম বীর শহীদ;
   কানাইলাল নিয়োগী (১৯২৪ - ১৯ মে, ১৯৬১) - ১৯৬১ সালে ভারতের বরাক উপত্যাকায় বাংলা ভাষা আন্দোলনে নিহত ব্যক্তিত্ব;
   রফিক উদ্দীন ভূঁইয়া (২৫ জানুয়ারি, ১৯২৮ - ২৩ মার্চ, ১৯৯৬) - প্রখ্যাত ভাষা সৈনিক ও রাজনীতিবিদ;
   বিলায়েত খাঁ (৮ আগস্ট, ১৯২৮ - ১৩ মার্চ, ২০০৪) - বিখ্যাত বাঙালি সেতারবাদক;
   এ. কে. এম. মোশাররফ হোসেন (জন্ম: ২১ অক্টোবর, ১৯৩৪) - সাবেক শিল্প ও জ্বালানি প্রতিমন্ত্রী এবং সাবেক সংসদ সদস্য;
   শীর্ষেন্দু মুখোপাধ্যায় (জন্ম: ২ নভেম্বর, ১৯৩৫) - প্রখ্যাত বাংলা ঔপন্যাসিক;
   শুভ্রাংশুকান্ত আচার্য (জন্ম: ২৭ নভেম্বর, ১৯৪০) - সাবেক মহাপরিচালক, জিওলজিক্যাল সার্ভে অব ইন্ডিয়া;
   মাহফুজ আনাম (জন্ম: ১৮ জুন, ১৯৫০) - সম্পাদক, দি ডেইলি স্টার পত্রিকা;
   শামীম আজাদ (জন্ম: ১১ নভেম্বর, ১৯৫২) - ব্রিটেন-প্রবাসী বাংলাদেশী কবি ও সাহিত্যিক;
   তসলিমা নাসরিন (জন্ম: ২৫ আগস্ট, ১৯৬২) - বাংলাদেশের একজন সাহিত্যিক ও চিকিৎসক;
   মিতালী মুখার্জী - ভারতীয় শাস্ত্রীয় সঙ্গীতশিল্পী;
   আরিফিন শুভ (জন্ম: ২ ফেব্রুয়ারি, ১৯৮২) - মডেল, টেলিভিশন ও চলচ্চিত্র অভিনেতা;
   আব্দুল কাইয়ুম (জন্ম: ২৬ মে, ১৯৮৫) - সাংবাদিক ও মানবাধিকার কর্মী;
   রাম চাঁদ গোয়ালা (১৪ সেপ্টেম্বর, ১৯৪১ - ১৯ জুন, ২০২০) - বাংলাদেশের প্রথম বাঁ-হাতি স্পিনার;
   মাহমুদুল্লাহ রিয়াদ (জন্ম: ৪ ফেব্রুয়ারি, ১৯৮৬) - ক্রিকেটার, বাংলাদেশ জাতীয় ক্রিকেট দল;
   সানিয়া সুলতানা লিজা (জন্ম: ২২ ডিসেম্বর, ১৯৯৩) - বাংলাদেশী সঙ্গীতশিল্পী;
   মোসাদ্দেক হোসেন সৈকত (জন্ম: ১০ ডিসেম্বর, ১৯৯৫) - ক্রিকেটার, বাংলাদেশ জাতীয় ক্রিকেট দল;
  
  তথ্যসূত্র 
  
  বিষয়শ্রেণী:বাংলাদেশী ব্যক্তিবর্গের তালিকা
  বিষয়শ্রেণী:ময়মনসিংহ জেলার ব্যক্তি
  বিষয়শ্রেণী:জেলা অনুযায়ী বাংলাদেশী ব্যক্তিবর্গের তালিকা
title: ময়মনসিংহ জেলার ব্যক্তিবর্গের তালিকা